Генэральны штаб Узброеных сілаў Беларусі

**Генэральны штаб Узброеных сілаў Рэспублікі Беларусь** — галоўная вайсковая ўстанова Беларусі, якая ажыцьцяўляе бягучае кіраваньне Ўзброенымі сіламі Беларусі, наладжвае ўзаемадзеяньне і ўзгадняе дзейнасьць Узброеных сілаў і іншых войскаў, установаў дзяржаўнай бясьпекі і вайсковых фармаваньняў, створаных дзеля абароны краіны.

Уваходзіць у склад Міністэрства абароны Рэспублікі Беларусь і складаецца з галоўных кіраўніцтваў і кіраўніцтваў. Забясьпечвае стратэгічнае кіраваньне вайсковымі ўстановамі Беларусі ў выпадку ваеннага становішча на даручэньне галоўнакамандавальніка Ўзброенымі сіламі Беларусі. Пасаду начальніка Генштаба Ўзброеных сілаў Беларусі займае 1-ы намесьнік міністра абароны Рэспублікі Беларусь.

## Будова
На 2018 год Генэральны штаб Узброеных сілаў Рэспублікі Беларусь улучаў:
* 3 галоўныя кіраўніцтвы — апэратыўнае, арганізацыйна-мабілізацыйнае і выведвальнае;
* 10 кіраўніцтваў — 1) ваенна-навуковае (інфармацыйна-аналітычнае); 2) інжынэрных войскаў; 3) навігацыйна-тапаграфічнае,; 4) радыёэлектроннай барацьбы; 5) радыяцыйнай, хімічнай, біялягічнай (РХБ) абароны і экалёгіі; 6) ракетных войскаў і артылерыі; 7) «7-е»; 8) «8-е»; 9) сувязі; 10) тэрытарыяльнай абароны;
* арганізацыйны аддзел і фінансавая група.

## Паўнамоцтвы

Паводле 10-га артыкула Закона Рэспублікі Беларусь «Аб абароне» 1992 году, Генэральны штаб ажыцьцяўляе 17 паўнамоцтваў:
* «ажыцьцяўляе ва ўзаемадзеяньні з органамі вайсковага кіраваньня іншых войскаў і воінскіх фармаваньняў аналіз вайскова-палітычнага становішча і тэарэтычную распрацоўку пытаньняў павышэньня абароназдольнасьці дзяржавы;
* падтрымлівае баяздольнасьць і баявую гатоўнасьць Узброеных сілаў на ўзроўні, які гарантуе забесьпячэньне ваеннай бясьпекі i ўзброеную абарону Рэспублікі Беларусь;
* каардынуе дзейнасьць органаў вайсковага кіраваньня іншымі войскамі i воінскімі фармаваньнямі ў ходзе стратэгічнага і апэратыўнага плянаваньня прымяненьня Ўзброеных сілаў, іншых войскаў і воінскіх фармаваньняў як у мірны, гэтак і ў ваенны час;
* распрацоўвае плян прымяненьня Ўзброеных сілаў, іншых войскаў і воінскіх фармаваньняў у ваенны час, мабілізацыйныя пляны, а таксама плян апэратыўнага абсталяваньня тэрыторыі Рэспублікі Беларусь у мэтах абароны;
* забясьпечвае ў ваенны час на даручэньне прэзідэнта Рэспублікі Беларусь стратэгічнае кіраваньне вайсковай арганізацыяй дзяржавы;
* распрацоўвае і рэалізуе плян будаўніцтва Ўзброеных сілаў, прапановы па структуры, колькасьці, баявым складзе, дысьлякацыі Ўзброеных сілаў;
* арганізуе тэрытарыяльную абарону;
* плянуе і арганізуе ва Ўзброеных сілах мерапрыемствы па інфармацыйным забесьпячэньні, каардынуе дзейнасьць органаў вайсковага кіраваньня іншымі войскамі і воінскімі фармаваньнямі ў галіне інфармацыйнага супрацьдзеяньня;
* арганізуе ўзаемадзеяньне Ўзброеных сілаў зь іншымі войскамі і воінскімі фармаваньнямі ў галіне абароны;
* ажыцьцяўляе арганізацыю апэратыўнага абсталяваньня тэрыторыі Рэспублікі Беларусь і разьвіцьця камунікацыяў,
* аптымізуе сыстэму дысьлякацыі Ўзброеных сілаў, арганізуе разьвіцьцё вайсковай інфраструктуры Рэспублікі Беларусь;
* плянуе і арганізуе мерапрыемствы па падтрыманьні баявой і мабілізацыйнай гатоўнасьці Ўзброеных сілаў, іншых войскаў і воінскіх фармаваньняў у мэтах абароны, кантроль за яе станам;
* ажыцьцяўляе бягучае і пэрспэктыўнае плянаваньне забесьпячэньня матэрыяльнымі сродкамі мабілізацыйнага разгортваньня Ўзброеных сілаў;
* вызначае ў межах сваіх паўнамоцтваў колькасьць асабовага складу відаў Узброеных сілаў, родаў войскаў, спэцыяльных войскаў, вайсковых навучальных установаў і арганізацыяў Міністэрства абароны Рэспублікі Беларусь у адпаведнасьці з канцэпцыяй будаўніцтва Ўзброеных сілаў;
* плянуе і арганізуе накіраваньне грамадзянаў Рэспублікі Беларусь, закліканых на вайсковую службу і службу ў рэзэрве, у воінскія часткі, а таксама звальненьне вайскоўцаў і рэзэрвістаў у запас;
* плянуе і арганізуе падрыхтоўку і перападрыхтоўку вайскоўцаў запасу, правядзеньне закліку грамадзянаў Рэспублікі Беларусь на вайсковую службу па мабілізацыі і звальненьня ў запас вайскоўцаў па дэмабілізацыі ў адпаведнасьці з заканадаўствам Рэспублікі Беларусь;
* ажыцьцяўляе мерапрыемствы па захаваньні дзяржаўнай i службовай таямніцы ва Ўзброеных сілах і супрацьдзеяньні замежным тэхнічным выведкам».

Паводле 6-га артыкула Палажэньня «Аб Генэральным штабе Ўзброеных сілаў Рэспублікі Беларусь» 2006 году, Генэральны штаб ажыцьцяўляе яшчэ звыш 50 паўнамоцтваў:
* «плянуе і арганізуе выведвальную дзейнасьць у інтарэсах абароны і ваеннай бясьпекі Рэспублікі Беларусь;
* ажыцьцяўляе ва ўзаемадзеяньні з органамі вайсковага кіраваньня іншых войскаў і воінскіх фармаваньняў аналіз вайскова-палітычнай і вайскова-стратэгічнай абстаноўкі, і ацэньвае характар ​​ваенных пагрозаў Рэспубліцы Беларусь;
* вызначае тэндэнцыі разьвіцьця сродкаў ўзброенай барацьбы, формаў і спосабаў вядзеньня ваенных дзеяньняў;
* ўдзельнічае ў плянаваньні і рэалізацыі захадаў стратэгічнага стрымліваньня і прадухіленьня ваенных пагрозаў Рэспубліцы Беларусь;
* удзельнічае ў межах сваёй кампэтэнцыі ў міжнароднай вайсковай і вайскова-тэхнічнай супрацы з ўзброенымі сіламі іншых дзяржаваў;
* арганізуе распрацоўку і ўдакладненьне плянаў абароны Рэспублікі Беларусь і своечасовай падрыхтоўкі Рэспублікі Беларусь да абароны;
* распрацоўвае і ўдакладняе плян прымяненьня Ўзброеных сілаў, іншых войскаў і воінскіх фармаваньняў на ваенны час, мабілізацыйны плян Узброеных сілаў, а таксама плян апэратыўнага абсталяваньня тэрыторыі Рэспублікі Беларусь у мэтах абароны;
* вывучае апэрацыйныя напрамкі, плянуе і арганізуе апэратыўнае абсталяваньне тэрыторыі Рэспублікі Беларусь, разьвіцьцё камунікацыяў і вайсковай інфраструктуры Рэспублікі Беларусь;
* вызначае апэратыўныя і іншыя задачы відаў Узброеных сілаў, апэратыўных камандаваньняў Сухапутных войскаў, злучэньняў і воінскіх частак цэнтральнага падпарадкаваньня, арганізуе кантроль за іх выкананьнем;
* плянуе і арганізуе ва Ўзброеных сілах мерапрыемствы па інфармацыйным супрацьдзеяньні;
* арганізуе ва Ўзброеных сілах комплекснае рашэньне задачаў па радыёэлектроннай барацьбе, плянуе і вызначае парадак выкарыстаньня радыёчастотнага спэктру ў мэтах абароны, забясьпечвае электрамагнітную сумяшчальнасьць радыёэлектронных сродкаў;
* плянуе і арганізуе ўсе віды стратэгічнага забесьпячэньня сумеснага прымяненьня Ўзброеных сілаў, іншых войскаў і воінскіх фармаваньняў (у тым ліку вылучаных у склад рэгіянальнай групоўкі войскаў Рэспублікі Беларусь і Расейскай Фэдэрацыі) для ўзброенай абароны дзяржавы;
* арганізуе тэрытарыяльную абарону дзяржавы, кіруе яе разгортваньнем і вядзеньнем;
* вызначае пералік, нормы і аб’ёмы запасаў ўзбраеньня, вайсковай тэхнікі, вайскова-тэхнічнай маёмасьці па намэнклятуры Ўзброеных сілаў для тэрытарыяльных войскаў;
* ажыцьцяўляе плянаваньне мерапрыемстваў па забесьпячэньні рэжыму ваеннага становішча;
* арганізуе ажыцьцяўленьне органамі вайсковага кіраваньня захадаў забесьпячэньня рэжыму ваеннага становішча на тэрыторыі, дзе вядуцца баявыя дзеяньні»;
* узгадняе дзейнасьць «рэспубліканскіх органаў дзяржаўнага кіраваньня і іншых дзяржаўных арганізацыяў, падпарадкаваных Ураду Рэспублікі Беларусь, пры выкананьні мерапрыемстваў па стварэньні і разьвіцьці адзінай сыстэмы кіраваньня дзяржавай ва ўмовах ваеннай пагрозы і ваеннага часу;
* узгадняе дзяржаўным органам, у якіх прадугледжаная вайсковая служба, штаты і табэлі да штатах органаў вайсковага кіраваньня, злучэньняў і воінскіх частак, якія прыцягваюцца да вырашэньня задачаў абароны;
* ажыцьцяўляе выкананьне функцыяў Міністэрства абароны па дзяржаўным рэгуляваньні выкарыстаньня паветранай прасторы Рэспублікі Беларусь;
* забясьпечвае разьвіцьцё сыстэмы кіраваньня Ўзброенымі сіламі, іншымі войскамі і воінскімі фармаваньнямі, павышэньне яе абароненасьці, кіруе распрацоўкай і ўкараненьнем аўтаматызаваных сыстэмаў кіраваньня войскамі;
* плянуе і арганізуе Ў межах сваёй кампэтэнцыі выкананьне мерапрыемстваў, накіраваных на ўдасканаленьне адзінай сеткі электрасувязі Рэспублікі Беларусі з улікам патрэбаў абароны, а таксама спалучэньне сетак электрасувязі Узброеных сілаў, іншый войскаў і воінскіх фармаваньняў зь іншымі сеткамі электрасувязі;
* арганізуе і ажыцьцяўляе бесьперапыннае кіраваньне Ўзброенымі сіламі;
* плянуе і арганізуе выкананьне мерапрыемстваў па падтрыманьні баявой і мабілізацыйнай гатоўнасьці Ўзброеных сілаў, іншый войскаў і воінскіх фармаваньняў у зацікаўленасьцях абароны, ажыццяўляе кантроль за яе станам;
* ажыцьцяўляе кантроль за станам мабілізацыйнай гатоўнасьці тэрытарыяльных войскаў, а таксама іншых сілаў і сродкаў тэрытарыяльнай абароны праз адпаведныя дзяржаўныя органы»;
* плянуе і ладзіць «апэратыўнае разгортваньне Ўзброеных сілаў, іншых войскаў і воінскіх фармаваньняў на апэрацыйных напрамках, стратэгічныя перагрупаваньні войскаў, стварэньне і выкарыстаньне стратэгічных рэзэрваў;
* вызначае патрэбы Ўзброеных сілаў ва ўзбраеньні, ваеннай тэхніцы, боепрыпасах і іншых матэрыяльных сродках, і ажыцьцяўляе бягучае і пэрспэктыўнае плянаваньне мабілізацыйнага разгортваньня Ўзброеных сілаў;
* кіруе баявым дзяжурствам ва Ўзброеных сілах і ажыцьцяўляе кантроль за выкананьнем яго задачаў;
* плянуе, арганізуе і ажыцьцяўляе кантроль за апэратыўнай і мабілізацыйнай падрыхтоўкай ва Ўзброеных сілах, транспартных войсках, арганізуе і ажыцьцяўляе кантроль за баявой падрыхтоўкай у злучэньнях і воінскіх частках, непасрэдна падпарадкаваных Генэральнаму штабу;
* распрацоўвае і ўносіць для зацьвярджэньня міністру абароны плян падрыхтоўкі Ўзброеных сілаў на навучальны год, а таксама пляны правядзеньня сумесных мерапрыемстваў па апэратыўнай і баявой падрыхтоўцы Ўзброеных сілаў, іншых войскаў і воінскіх фармаваньняў (у тым ліку вылучаных у склад рэгіянальнай групоўкі войскаў Рэспублікі Беларусь і Расейскай Фэдэрацыі);
* узгадняе пляны падрыхтоўкі віду Ўзброеных сілаў, транспартных войскаў, апэратыўных камандаваньняў Сухапутных войскаў, родаў войскаў, спэцыяльных войскаў, злучэньняў і воінскіх частак цэнтральнага падпарадкаваньня на навучальны год;
* распрацоўвае праекты канцэптуальных дакумэнтаў і нарматыўных прававых актаў Рэспублікі Беларусь па будаўніцтве і разьвіцьці Ўзброеных сілаў;
* распрацоўвае прапановы па структуры, баявым складзе, дысьлякацыі і колькасьці Ўзброеных сілаў, а таксама структуры і колькасьці тэрытарыяльных войскаў;
* забясьпечвае выкананьне функцыяў Міністэрства абароны па распрацоўцы і рэалізацыі захадаў, накіраваных на папярэджаньне, выяўленьне і спыненьне тэрарыстычнай дзейнасьці ва Ўзброеных сілах, удзеле ў правядзеньні контартэрарыстычных апэрацыяў і забесьпячэньні бясьпекі паветранай прасторы Рэспублікі Беларусь;
* удзельнічае ў распрацоўцы праектаў дзяржаўнай праграмы ўзбраеньня і дзяржаўнага абароннага заказу;
* вядзе ўлік складу і дысьлякацыі войскаў, плянуе і ажыцьцяўляе арганізацыйна-штатныя мерапрыемствы, у тым ліку вядзеньне штатаў, табэль да штатаў органаў вайсковага кіраваньня, аб’яднаньняў, злучэньняў, воінскіх частак і арганізацыяў Узброеных сілаў;
* вызначае ў межах сваёй кампэтэнцыі колькасьць асабовага складу відаў Узброеных сілаў, родаў войскаў, спэцыяльных войскаў, установаў адукацыі і вайсковых факультэтаў установаў сярэдняй спэцыяльнай і вышэйшай адукацыі, якія ажыцьцяўляюць падрыхтоўку кадраў па спэцыяльнасьцях (напрамках спэцыяльнасьцяў, спэцыялізацыях) для Ўзброеных сілаў Рэспублікі Беларусь, іншых войскаў і воінскіх фармаваньняў Рэспублікі Беларусь, і іншых арганізацыяў Узброеных сілаў у адпаведнасьці з канцэпцыяй будаўніцтва Ўзброеных сілаў;
* распрацоўвае прапановы па вызначэньні колькасьці грамадзянаў Рэспублікі Беларусь, якія падлягаюць закліку на тэрміновую вайсковую службу, службу ў рэзэрве, і разьмеркаваньні яе між  Узброенымі сіламі, іншымі войскамі і воінскімі фармаваньнямі;
* удзельнічае ў забесьпячэньні правядзеньня закліка грамадзянаў Рэспублікі Беларусь на тэрміновую вайсковую службу (службу ў рэзэрве);
* плянуе і арганізуе накіраваньне грамадзянаў Рэспублікі Беларусь, закліканых на тэрміновую вайсковую службу (службу ў рэзэрве), у воінскія часткі, а таксама звальненьне вайскоўцаў тэрміновай вайсковай службы (рэзэрвістаў) з вайсковай службы (службы ў рэзэрве);
* ажыцьцяўляе кантроль за камплектаваньнем Узброеных сілаў вайскоўцамі тэрміновай вайсковай службы, падрыхтоўкай малодшых камандзіраў і спэцыялістаў для Ўзброеных сілаў і іх разьмеркаваньнем;
* арганізуе прыём грамадзянаў Рэспублікі Беларусь на вайсковую службу па кантракце на воінскія пасады, якія падлягаюць замяшчэньню салдатамі і сяржантамі;
* плянуе і арганізуе заклік грамадзянаў Рэспублікі Беларусь на вайсковую службу пры абвяшчэньні мабілізацыі і звальненьне з вайсковай службы ў запас вайскоўцаў па дэмабілізацыі ў адпаведнасьці з заканадаўствам Рэспублікі Беларусь;
* удзельнічае ў ажыцьцяўленьні мерапрыемстваў па падрыхтоўцы грамадзянаў Рэспублікі Беларусь да воінскай службы, іх закліку на тэрміновую вайсковую службу (службу ў рэзэрве), ажыцьцяўляе падрыхтоўку і перападрыхтоўку вайсковаабавязаных запасу;
* разьлічвае патрэбы Ўзброеных сілаў у матэрыяльных каштоўнасьцях, якія падлягаюць ўтрыманьню ў складзе дзяржаўнага і мабілізацыйнага матэрыяльных рэзэрваў, рэзэрвы стратэгічнага ўзбраеньня, вайсковай тэхнікі і матэрыяльна-тэхнічных сродкаў Узброеных сілаў;
* распрацоўвае прапановы па разьмеркаваньні ўзбраеньня, вайсковай тэхнікі, боепрыпасаў і іншых матэрыяльных сродкаў між відамі Ўзброеных сілаў, родамі войскаў, адмысловымі і тэрытарыяльнымі войскамі, злучэньнямі, воінскімі часткамі цэнтральнага падпарадкаваньня і арганізацыямі Ўзброеных сілаў;
* каардынуе распрацоўку нормаў эшэлянаваньня запасаў ўзбраеньня, вайсковай тэхнікі, боепрыпасаў і іншых матэрыяльных сродкаў;
* удзельнічае ў распрацоўцы прапановаў па праекце рэспубліканскага бюджэту на чарговы фінансавы год у частцы выдаткаў на нацыянальную абарону;
* ажыцьцяўляе агульнае кіраваньне вайсковымі камісарыятамі, арганізуе іх дзейнасьць па ўліку і плянаваньні закліку грамадзянаў Рэспублікі Беларусь на тэрміновую вайсковую службу (службу ў рэзэрве) і пастаўках транспартных сродкаў ва Ўзброеныя сілы, іншыя войскі і воінскія фармаваньні пры абвяшчэньні мабілізацыі, а таксама па стварэньні мабілізацыйнага матэрыяльнага рэзэрву;
* плянуе і каардынуе правядзеньне ў Рэспубліцы Беларусь мерапрыемстваў па ўдасканаленьні і ўніфікацыі воінскага ўліку;
* ажыцьцяўляе ўлік асабовага складу ва Ўзброеных сілах;
* плянуе і арганізуе выкананьне мерапрыемстваў па абароне дзяржаўных сакрэтаў, інфармацыйных рэсурсаў, схаванаму кіраваньню войскамі ва Ўзброеных сілах, супрацьдзеяньні тэхнічным сродкам выведак замежных дзяржаваў;
* арганізуе службу войскаў і ажыцьцяўляе кантроль за яе станам, арганізацыяй і правядзеньнем мерапрыемстваў, зьвязаных з умацаваньнем дысцыпліны і падтрыманьнем правапарадку ва Ўзброеных сілах;
* вызначае асноўныя напрамкі разьвіцьця ваеннай стратэгіі і апэратыўнага мастацтва;
* удзельнічае ў распрацоўцы асноўных напрамкаў разьвіцьця ўзбраеньня і вайсковай тэхнікі;
* распрацоўвае новыя формы і спосабы прымяненьня Ўзброеных сілаў;
* распрацоўвае ва ўзаемадзеяньні з органамі вайсковага кіраваньня іншых войскаў і воінскіх фармаваньняў тэарэтычныя пытаньні павышэньня абароназдольнасьці дзяржавы».

## Задачы

Паводле 5-га артыкула Палажэньня «Аб Генэральным штабе Ўзброеных сілаў Рэспублікі Беларусь» 2006 году, «Асноўнымі задачамі Генэральнага штаба ёсьць:
* удзел у падрыхтоўцы і рэалізацыі прапановаў па фармаваньні дзяржаўнай палітыкі ў галіне абароны, у тым ліку ваеннай палітыкі i Ваеннай дактрыны Рэспублікі Беларусь;
* арганізацыя стратэгічнага плянаваньня абароны дзяржавы;
* плянаваньне прымяненьня Ўзброеных сілаў і кіраваньня імі;
* плянаваньне сумеснага прымяненьня Ўзброеных сілаў, іншых войскаў і воінскіх фармаваньняў (у тым ліку вылучаных у склад рэгіянальнай групоўкі войскаў Рэспублікі Беларусь і Расейскай Фэдэрацыі) і арганізацыя ўсіх відаў стратэгічнага забесьпячэньня такога прымяненьня;
* арганізацыя ўзаемадзеяньня і каардынацыя дзейнасьці структурных элемэнтаў вайсковай арганізацыі дзяржавы пры ажыцьцяўленьні стратэгічнага плянаваньня і выкананьні мерапрыемстваў у галіне абароны як у мірны, гэтак і ў ваенны час;
* кіраваньне стварэньнем і разьвіцьцём адзінай сыстэмы кіраваньня дзяржавай ва ўмовах ваеннай пагрозы і ваеннага часу;
* падтрыманьне баяздольнасьці і баявой гатоўнасьці Ўзброеных сілаў, арганізацыя і ажыцьцяўленьне бесьперапыннага кіраваньня імі, ажыцьцяўленьне кантролю за стратэгічным разгортваньнем Узброеных сілаў, іншых войскаў і воінскіх фармаваньняў;
* арганізацыя і правядзеньне мерапрыемстваў апэратыўнай і мабілізацыйнай падрыхтоўкі Ўзброеных сілаў, каардынацыя апэратыўнай і мабілізацыйнай падрыхтоўкі іншых войскаў і воінскіх фармаваньняў у мэтах абароны Рэспублікі Беларусь;
* плянаваньне мерапрыемстваў па будаўніцтве і разьвіцьці Ўзброеных сілаў і арганізацыя іх выкананьня;
* плянаваньне падрыхтоўкі ваеннанавучанага рэзэрву, арганізацыя яго воінскага ўліку і ўліку транспартных сродкаў, якія прадстаўляюцца дзяржаўнымі органамі, іншымі арганізацыямі i грамадзянамі Ўзброеным сілам, іншым войскам і воінскім фармаваньням пры іх мабілізацыйным разгортваньні;
* плянаваньне і арганізацыя абароны дзяржаўных сакрэтаў, інфармацыйных рэсурсаў ва Ўзброеных сілах, схаванага кіраваньня войскамі, службай войскаў;
* разьвіцьцё тэорыі ваеннага мастацтва, распрацоўка новых формаў і спосабаў прымяненьня Ўзброеных сілаў, іншых войскаў і воінскіх фармаваньняў у мэтах ўзброенай абароны дзяржавы (у тым ліку сумесна з Генэральным штабам Узброеных сілаў Расейскай Фэдэрацыі па пытаньнях прымяненьня рэгіянальнай групоўкі войскаў Рэспублікі Беларусь і Расейскай Фэдэрацыі)».

## Мінуўшчына

3 сакавіка 1992 году стварылі штаб Міністэрства абароны Рэспублікі Беларусь на аснове штаба Беларускай вайсковай акругі. 21 сакавіка 1992 году яго пераўтварылі ў Галоўны штаб Узброеных сілаў Рэспублікі Беларусь, які 21 сьнежня 2001 году атрымаў сучаснае найменьне.

22 сакавіка 2006 году ў Вайсковай акадэміі Рэспублікі Беларусь адчынілі факультэт Генэральнага штаба Ўзброеных сілаў Рэспублікі Беларусь, які за 10 гадоў скончылі каля 200 слухачоў.

### Начальнікі

*  (1992 — 10 жніўня 1994)
* Леанід Мальцаў (10 жніўня 1994 — 10 кастрычніка 1995)
*  (8 сьнежня 1995 — 11 студзеня 1997)
* Міхаіл Казлоў (1 красавіка 1997 — 5 лютага 2001)
* Сяргей Гурулёў (6 лютага 2001 — 4 сьнежня 2009)
* Пётар Ціханоўскі (4 сьнежня 2009 — 9 сьнежня 2013)
* Алег Белаконеў (11 студзеня 2014 — 17 лістапада 2019)
* Аляксандар Вальфовіч (20 студзеня 2020 — 26 студзеня 2021)
* Віктар Гулевіч (11 сакавіка 2021 — 10 траўня 2024)
* Павал Муравейка (з 23 траўня 2024 году)

## Крыніцы

## Вонкавыя спасылкі
*
** Галоўнае арганізацыйна-мабілізацыйнае кіраўніцтва Генштаба

Катэгорыя:Узброеныя сілы Беларусі
Катэгорыя:Арганізацыі Менску
Катэгорыя:Цэнтральны раён (Менск)
Катэгорыя:Зьявіліся ў 1992 годзе